
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1480 

31 Οκτωβρίου 2001 

Στα ΦΕΚ 1458, 1459, 1461, 1462 τ. Β', διορθώνεται η ημερομηνία απάτη λανθασμένη «22.10.2001» στην ορθή «26.10.2001» 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στους Υφυπουργούς Εσωτε¬ 


ρικών, Δημόσιας Διοίκησης και Αποκέντρωσης 1 

Ανάθεση αρμοδιοτήτων στους Υφυπουργούς Υγείας 
και Πρόνοιας Έκτορα Νασιώκα, ΕλπίδαΤσουρή και 
Δημήτριο Θάνο. 2 


ΑΠΟΦΑΣΕΙ Σ 

Αριθ. ΔΙΔΚ/Φ1/2/22875 (1) 

Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Των άρθρων 81 και 83 παρ. 2 του Συντάγματος. 

β. Των άρθρων 16 παρ. 5και22παρ. ΙτουΝ. 1558/1985 
"Κυβέρνηση και Κυβερνητικά όργανα" (ΦΕΚΑ' 137). 

γ. Του άρθρου 27 του Ν. 2081/1992 (ΦΕΚΑ' 154) με το 
οποίο προστέθηκε άρθρο 29Α στο Ν. 1558/1985, όπως 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚΑ'38). 

δ. Του Π.Δ. 373/1995 "Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του" (ΦΕΚ Α' 201). 

ε. Του Π.Δ. 320/1988 "Οργανισμός Υπηρεσιών του 
Υπουργείου Προεδρίας της Κυβέρνησης" (ΦΕΚΑ' 149) 
όπως τροποποιήθηκε και συμπληρώθηκε μεταγενέ¬ 
στερα. 

στ. Του Π.Δ. 49/1988 "Οργανισμός του Υπουργείου 
Εσωτερικών (ΦΕΚΑ' 18), όπως συμπληρώθηκε και τροπο¬ 
ποιήθηκε μεταγενέστερα. 

ζ. Του Π.Δ. 400/1995 "Σύσταση Γενικής Γραμματείας 
Δημόσιας Διοίκησης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων της" (ΦΕΚΑ' 226). 


η. Του Π.Δ. 401/1995 "Σύσταση Γενικής Γραμματείας 
Τοπικής Αυτοδιοίκησης στο Υπουργείο Εσωτερικών, Δη¬ 
μόσιας Διοίκησης και Αποκέντρωσης και καθορισμός των 
αρμοδιοτήτων της" (ΦΕΚΑ'226). 

θ. Του Ν. 2344/1995 "Οργάνωση Πολιτικής Προστασίας 
και άλλες διατάξεις" (ΦΕΚΑ'212). 

ι. Του Π.Δ. 388/2001 "Διορισμός Υπουργών, Αναπληρω¬ 
τή Υπουργού και Υφυπουργών (ΦΕΚΑ' 254). 

2. Την 133/2.1.1996 απόφαση του Πρωθυπουργού "Με¬ 
τατροπή δύο (2) θέσεων Αναπληρωτών σε θέσεις Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης" (ΦΕΚ Β' 52). 

3. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Ο Υπουργός Εσωτερικών, Δημόσιας Διοίκησης και Απο¬ 
κέντρωσης προσδιορίζει την πολιτική του Υπουργείου 
Εσωτερικών, Δημόσιας Διοίκησης και Αποκέντρωσης στα 
πλαίσια των αποφάσεων του Υπουργικού Συμβουλίου και 
των λοιπών συλλογικών κυβερνητικών οργάνων, συντονί¬ 
ζει την εφαρμογή της πολιτικής αυτής και εποπτεύει την 
εφαρμογή της από τις υπηρεσίες του Υπουργείου. 

Άρθρο 2 

Στον Υφυπουργό Εσωτερικών, Δημόσιας Διοίκησης και 
Αποκέντρωσης Σταύρο Μπένο αναθέτουμε την άσκηση 
αρμοδιοτήτων επί θεμάτων των ακόλουθων υπηρεσιών 
του Υπουργείου Εσωτερικών, Δημόσιας Διοίκησης και 
Αποκέντρωσης που ανήκαν στο πρώην Υπουργείο Προε¬ 
δρίας της Κυβέρνησης: 

α) Της Γενικής Διεύθυνσης Διοικητικής Οργάνωσης και 
Διαδικασιών. 

β) Της Γ ενικής Διεύθυνσης Κατάστασης Προσωπικού, 
γ) Της Γ ενικής Διεύθυνσης Διοικητικής Υποστήριξης, 
δ) Της Γενικής Διεύθυνσης Διοικητικού Εκσυγχρονι¬ 
σμού. Οι αρμοδιότητες της Διεύθυνσης Διεθνών Σχέσε¬ 
ων, ασκούνται παράλληλα και από τον Υπουργό Εσωτερι¬ 
κών, Δημόσιας Διοίκησης και Αποκέντρωσης, 
ε) Της Διεύθυνσης Επιθεώρησης, 
στ) Της Γενικής Γραμματείας Ισότητας. Οι αρμοδιότη¬ 
τες αυτής της Γ ενικής Γ ραμματείας ασκούνται παράλλη- 

λα και από τον Υπουργό Εσωτερικών, Δημόσιας Διοίκη¬ 
σης και Αποκέντρωσης. 

Άρθρο 3 

Στον Υφυπουργό Εσωτερικών, Δημόσιας Διοίκησης και 
Αποκέντρωσης, Λάμπρο Παπαδήμα, αναθέτουμε την 
άσκηση των αρμοδιοτήτων επί θεμάτων των ακόλουθων 
υπηρεσιών του Υπουργείου Εσωτερικών, Δημόσιας Διοί¬ 
κησης και Αποκέντρωσης, που ανήκαν στο πρώην Υπουρ¬ 
γείο Εσωτερικών: 

α) Της Γενικής Διεύθυνσης Διοικητικής Υποστήριξης. Οι 
αρμοδιότητες της Διεύθυνσης Αλλοδαπών και Μετανά¬ 
στευσης ασκούνται παράλληλα και από τον Υπουργό 
Εσωτερικών, Δημόσιας Διοίκησης και Αποκέντρωσης. 

β) Της Γενικής Διεύθυνσης Τοπικής Αυτοδιοίκησης, 
πληντων αρμοδιοτήτων του Τμήματος Οικονομικής Διοί¬ 
κησης Ο.Τ.Α. της Διεύθυνσης Οικονομικών Ο.Τ.Α., οι 
οποίες ασκούνται αποκλειστικά από τον Υπουργό Εσωτε¬ 
ρικών, Δημόσιας Διοίκησης και Αποκέντρωσης. Οι αρμο¬ 
διότητες του Τμήματος Τεχνικού Εξοπλισμού και προμη¬ 
θειών της Διεύθυνσης Τεχνικών Υπηρεσιών, ασκούνται 
παράλληλα και από τον Υπουργό Εσωτερικών, Δημόσιας 
Διοίκησης και Αποκέντρωσης. 

γ) Της Γενικής Διεύθυνσης Αναπτυξιακών Προγραμμά¬ 
των, πληντων αρμοδιοτήτωντης Διεύθυνσης Εκλογών, οι 
οποίες ασκούνται αποκλειστικά από τον Υπουργό Εσωτε¬ 
ρικών, Δημόσιας Διοίκησης και Αποκέντρωσης. Οι αρμο¬ 
διότητες της Διεύθυνσης Αναπτυξιακών Προγραμμάτων 
και Διεθνών Οργανισμών, ασκούνται παράλληλα και από 
τον Υπουργό Εσωτερικών, Δημόσιας Διοίκησης και Απο¬ 
κέντρωσης. 

δ) Της Διεύθυνσης Επιθεώρησης. 

ε) Της Διεύθυνσης Ειδικού Ληξιαρχείου. 

στ) Της Γ ενικής Γ ραμματείας Πολιτικής Προστασίας. 

Άρθρο 4 

Από τις παραπάνω αρμοδιότητες των Υφυπουργών 
εξαιρούνται αυτές που αφορούν στα ακόλουθα θέματα: 

α) Τον σχεδίασμά, την παρακολούθηση, την υλοποίηση 
και την κατάρτιση των συμβάσεων, μελετών και όλων των 
έργων που αφορούν στην πληροφορική και στον οργα¬ 
νωτικό, διοικητικό και τεχνολογικό εκσυγχρονισμό των 
υπηρεσιώντου Υπουργείου, καθώς και τον ορισμό και συ¬ 
γκρότηση των αντίστοιχων επιτροπών και ομάδων παρα¬ 
κολούθησης και αξιολόγησης των παραπάνω έργων. 

β) Τον διορισμό και την εν γένει υπηρεσιακή κατάσταση 
των Γ ενικών Γ ραμματέων Περιφέρειας. 

γ) Ερωτήματα και αποφάσεις για την επιλογή ή προα¬ 
γωγή, τοποθέτηση και εν γένει υπηρεσιακή κατάσταση 
των Προϊσταμένων Γ ενικών Διευθύνσεων. 

δ) Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση ή μετάταξη των 
Προϊσταμένων Διευθύνσεων και των Αυτοτελών Γ ραφεί¬ 
ων του Υπουργείου. 

ε) Την σύσταση και συγκρότηση Υπηρεσιακών Συμβου¬ 
λίων, επιτροπών, ομάδων εργασίας και λοιπών συλλογι¬ 
κών οργάνων. 

στ) Την έκδοση εγκυκλίων και οδηγιών που αφορούν θέ¬ 
ματα Υπηρεσιακών Συμβουλίων. 

ζ) Την έγκριση των κατ’ εξαίρεση προσλήψεων προσω¬ 
πικού όλων των φορέων του δημόσιου τομέα, σύμφωνα 
μετηνΠΥΣ 35/21.7.2001 (ΦΕΚ171 Α'). 


Άρθρο 5 

1. Στις κατά τα άρθρα 2 και 3 της παρούσας αρμο¬ 
διότητες των Υφυπουργών περιλαμβάνονται και η πρό¬ 
ταση για την έκδοση και υπογραφή κανονιστικών και 
ατομικών διαταγμάτων ή τη συνυπογραφή τους με άλ¬ 
λους Υπουργούς και Υφυπουργούς, η έκδοση ατομι¬ 
κών και κανονιστικών αποφάσεων ή η συνυπογραφή 
τους με άλλους Υπουργούς και Υφυπουργούς, καθώς 
και οι αρμοδιότητες του κοινοβουλευτικού ελέγχου. 
(Οι αρμοδιότητες για την πρόταση, την έκδοση και την 
συνυπογραφή κανονιστικών διαταγμάτων και αποφά¬ 
σεων μπορούν ν’ ασκούνται παράλληλα και από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης). 

2. Ο Υπουργός Εσωτερικών, Δημόσιας Διοίκησης και 
Αποκέντρωσης έχει την αποκλειστική αρμοδιότητα της 
νομοθετικής πρωτοβουλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. 6459 (2) 

Ανάθεση αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δη- 
μήτριο Θάνο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

Τις διατάξεις: 

1. Τωνάρθρωνδΐ και83παρ. 2του Συντάγματος. 

2. Των άρθρων Ιδπαρ. 1 και 5 και 22 παρ. 2 στοιχ. γτου 
Ν. 1558/1985 "Κυβέρνηση και Κυβερνητικά Όργανα" 
(ΦΕΚΑ’ 137). 

3. Του Π.Δ/τος 95/2000 "Οργανισμός του Υπουργείου 
Υγείας και Πρόνοιας" (ΦΕΚ Α’ 76), όπως ισχύει μετά την 
τροποποίησή του με το Π.Δ. 299/2000 (ΦΕΚΑ’ 240). 

4. Του Π.Δ/τος 68/1987 "Σύσταση Γενικής Γραμματείας 
Πρόνοιας (ΦΕΚΑ’ 39), όπως τροποποιήθηκε με τις διατά¬ 
ξεις του Π.Δ/τος 49/1989 (ΦΕΚΑ’ 23). 

5. Της 1430/1995 απόφασης του Πρωθυπουργού "Σύ¬ 
σταση - μετατροπή κατάργηση θέσεων Αναπληρωτών 
Υπουργών και Υφυπουργών" (ΦΕΚ Β’ 809). 

6. Της 892/2001 απόφασης του Πρωθυπουργού για τη 
σύσταση τρίτης θέσεως Υφυπουργού στο Υπουργείο 
Υγείας και Πρόνοιας (ΦΕΚ Β’ 1453). 

7. Του Π.Δ 388/2001 "Διορισμός Υπουργών, Αναπληρω¬ 
τή Υπουργού και Υφυπουργών (ΦΕΚ Α’ 254). 

8. Του άρθρου 29 Ατού Ν. 1558/1995 (ΦΕΚΑ’ 137), 
όπως προστέθηκε με το άρθρο 27 του Ν. 2081/1992 
(Α.Ν. 154) και αντικαταστάθηκε με το άρθρο 1 παρ. 2 
του Ν. 2469/1997 (ΦΕΚ Α’ 38), καθώς και το γεγονός 
ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Ο Υπουργός Υγείας και Πρόνοιας προσδιορίζει την πο¬ 
λιτική του υπουργείου, στο πλαίσιο των αποφάσεων του 
Υπουργικού Συμβουλίου και των λοιπών συλλογικών κυ¬ 
βερνητικών οργάνων, συντονίζει την εφαρμογή της πολι¬ 
τικής αυτής και εποπτεύει την εφαρμογή της από τις υπη¬ 
ρεσίες του υπουργείου. 

Άρθρο 2 

Ο Υπουργός Υγείας και Πρόνοιας έχει την αποκλειστική 
αρμοδιότητα της νομοθετικής πρωτοβουλίας. 

Άρθρο 3 

Από τις αρμοδιότητες των Διευθύνσεων, που μεταβιβά¬ 
ζονται στους Υφυπουργούς Έκτορα Νασιώκα, Ελπίδα 
Τσουρή και Δημήτριο Θάνο, με τα άρθρα 4,5 και 6 της πα¬ 
ρούσας απόφασης, εξαιρούνται τα αντικείμενα που ανα- 
φέρονται στα ακόλουθα θέματα: 

α. Ερωτήματα για την επιλογή Προϊσταμένων Γενικών 
Διευθύνσεων και όλα τα θέματα υπηρεσιακής κατάστα¬ 
σης αυτών. 

β. Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση και μετάταξη 
των προϊσταμένων Διευθύνσεων, Τμημάτων και Αυτοτε¬ 
λών Γραφείων, καθώς και όλων των λοιπών υπαλλήλων 
του υπουργείου. 

γ. Συγκρότηση υπηρεσιακών συμβουλίων, επιτροπών, 
ομάδων εργασίας και λοιπών συλλογικών οργάνων, 
δ. Κατανομή θέσεων προσωπικού κατά μονάδα, 
ε. Διορισμός διοικήσεων των εποπτευόμενων φορέων, 
καθώς και τα θέματα στελέχωσης των φορέων αυτών, 
στ. Θέματα διαχείρισης εσόδων από κρατικά λαχεία, 
ζ. Έκδοση βασικών εγκυκλίων και οδηγιών, που αφο¬ 
ρούν θεσμικά ζητήματα και πολιτικές του υπουργείου, κα¬ 
θώς και θέματα υπηρεσιακών συμβουλίων. 

Άρθρο 4 

Στον Υφυπουργό Υγείας και Πρόνοιας Έκτορα Νασιώκα 
αναθέτουμε την άσκηση αρμοδιοτήτων επί των θεμάτων: 

1. Των κατωτέρω Διευθύνσεων της Γ ενικής Διεύθυνσης 
Υγείας: 

α. Δημόσιας Υγιεινής (Υ1) 
β. Υγιεινής Περιβάλλοντος (Υ2) 
γ. Πρωτοβάθμιας Φροντίδας Υγείας (Υ3) 
δ. Ανάπτυξης Μονάδων Υγείας (Υ4) 
ε. Φαρμάκων και Φαρμακείων (Υ6) 
στ. Υγειονομικής Περίθαλψης Ασφαλισμένων του Δη¬ 
μοσίου (Υ9). 

2. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω διευ¬ 
θύνσεων. 

3. Των κατωτέρω αποκεντρωμένων υπηρεσιών: 

α. Περιφερειακά Εργαστήρια Δημόσιας Υγείας (Π.Ε.Δ.Υ.) 
β. Εθνική Σχολή Δημόσιας Υγείας (Ε.Σ.Δ.Υ.). 

4. Όλων των θεμάτων που αφορούν την διενέργεια των 
Ολυμπιακών Αγώνων στην Ελλάδα και σχετίζονται με το 
Υπουργείο Υγείας και Πρόνοιας. Η αρμοδιότητα αυτή 
ασκείται παράλληλα και από τον Υπουργό. 

Άρθρο 5 

Στην Υφυπουργό Υγείας και Πρόνοιας Ελπίδα Τσουρή 
αναθέτουμε την άσκηση αρμοδιοτήτων επί των θεμάτων: 


1. Των κατωτέρω Διευθύνσεων της Γενικής Διεύθυνσης 
Υγείας. 

α. Ψυχικής Υγείας (Υ5) 

β. Επαγγελμάτων Υγείας και Πρόνοιας (Υ7). 

2. Των κατωτέρω Διευθύνσεων της Γενικής Διεύθυνσης 
Διοικητικής Υποστήριξης και Τεχνικών Υποδομών. 

α. Εκπαίδευσης και'Ερευνας (ΔΥ2) 
β. Οργάνωσης, Ποιότητας Υπηρεσιών και Πληροφορι¬ 
κής (ΔΥ3) 

γ. Προμηθειών (ΔΥ6). 

3. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω Διευ¬ 
θύνσεων. 

Άρθρο 6 

Στον Υφυπουργό Υγείας και Πρόνοιας Δημήτριο Θάνο 
αναθέτουμε την άσκηση αρμοδιοτήτων επί των θεμάτων: 

1. Της Διεύθυνσης Αγωγής Υγείας και Πληροφόρησης 
(Υ8) της Γ ενικής Διεύθυνσης Υγείας. 

2. Των κατωτέρω Διευθύνσεων της Γενικής Διεύθυνσης 
Πρόνοιας: 

α. Προστασίας της Οικογένειας (Π1) 
β. Κοινωνικής Αντίληψης και Αλληλεγγύης (Π2) 
γ. Προστασίας Ατόμων με Ειδικές Ανάγκες (Π3). 

3. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω Διευ¬ 
θύνσεων. 

Άρθρο 7 

Στις κατά τα άρθρα 4, 5 και 6 της παρούσας απόφασης 
αρμοδιότητες των Υφυπουργών, περιλαμβάνονται και οι 
αρμοδιότητες του κοινοβουλευτικού ελέγχου, της πρό¬ 
τασης έκδοσης Προεδρικών Διαταγμάτων ή της συνυπο- 
γραφής Προεδρικών Διαταγμάτων με άλλους υπουρ¬ 
γούς, αναπληρωτές υπουργούς και υφυπουργούς, της 
έκδοσης κανονιστικών αποφάσεων και συνυπογραφής 
ατομικών ή κανονιστικών αποφάσεων με άλλους υπουρ¬ 
γούς, αναπληρωτές υπουργούς ή υφυπουργούς, καθώς 
και η έγκριση των γνωμοδοτήσεων του Νομικού Συμβου¬ 
λίου του κράτους. 

Άρθρο 8 

1. Στα πλαίσια των παραπάνω αρμοδιοτήτων τους, οι 
Υφυπουργοί είναι αρμόδιοι για την έγκριση της σκοπιμό¬ 
τητας, όπου απαιτείται από το νόμο, καθώς και για όλα τα 
συναφή προς τις αρμοδιότητες αυτές οικονομικά θέματα 
και ιδίως: 

α. Για την υπογραφή αποφάσεων έγκρισης, ανάληψης 
και διάθεσης πιστώσεων, πράξεων αναγνώρισης δαπα¬ 
νών προς έκδοση χρηματικών ενταλμάτων προπληρωμής 
σε εκτέλεση του τακτικού προϋπολογισμού μέχρι και πο¬ 
σού του ενός δισεκατομμυρίου (1.000.000.000) δραχμών 
ή 2934702,86 Ευρώ και των ειδικών λογαριασμών μέχρι 
και του ποσού του ενός δισεκατομμυρίου (1.000.000.000) 
δραχμών ή 2934702,86 Ευρώ, σύμφωνα με τις ισχύουσες 
διατάξεις. 

β. Για την κίνηση των τραπεζικών λογαριασμών και την 
έκδοση τραπεζικών επιταγών του ποσού του εδαφίου α'. 

γ. Για την υπογραφή εντολών χρηματοδότησης των λο¬ 
γαριασμών έργων του Προγράμματος Δημοσίων Επενδύ¬ 
σεων και εντολών μεταφοράς ή ανάκλησης πιστώσεων 
των λογαριασμών αυτών ποσού του εδαφίου α'. 
δ. Γιατην υπογραφή αποφάσεων και εντολών που αφο- 

ρούν δαπάνες, εγκρίσεις, προκηρύξεις δημοσίων διαγω¬ 
νισμών και συμβάσεις, καθώς και για κάθε σχετική με το 
θέμα απόφαση, ποσού μέχρι ενός δισεκατομμυρίου 
(1.000.000.000) δραχμών ή 2934702,86 Ευρώ. 

2. Από τις ανωτέρω αρμοδιότητες, που μεταβιβάζονται 
στους Υφυπουργούς, εξαιρούνται: 

α. Όλες οι πράξεις που αφορούν στους Κωδικούς Αριθ¬ 
μούς Εξόδων 2311, 2316, 2549, 5154 και 5184 του τακτι¬ 
κού προϋπολογισμού. 

β. Οι προγραμματικές αποφάσεις διαθέσεως των πι¬ 
στώσεων του προϋπολογισμού και των εκτάκτων επιχο¬ 
ρηγήσεων των ιδρυμάτων και 
γ. Οι προτάσεις για έγκριση, αναθεώρηση, συμπλήρω¬ 
ση ή τροποποίηση των Συλλογικών Αποφάσεων Έργων 


και Μελετών του Προγράμματος Δημοσίων Επενδύσεων, 
ως και οι προτάσεις για τη χρηματοδότηση αυτών. 

Άρθρο 9 

Οι αρμοδιότητες του άρθρου 7 μπορεί να ασκούνται πα¬ 
ράλληλα και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

